Jɔc 15
Key rööl döör Juda
1
Täämɛ kui̱c ëë cu pɛn kä döör gan Juda nikɛ pëk gɔalikiɛn cuɛ jɛ lɔth ni rɛy rööl Ɛ-dɔm, känɛ ni däär dɔaar in cɔal i̱ Dhin kui̱c targɛ̈w lɔthɛ ni kui̱c këth ɛmɔ. 
2
Cuɛ ke̱ydiɛn in lot ni kui̱c targɛ̈w tho̱p ni peek tuɔ̱ɔ̱ŋ Bar in Wac ni thok waath in te kui̱c targɛ̈w, 
3
kä cuɛ räth kui̱c targɛ̈w dup in wä kä Ak-ra-bim cuɛ rɛ̈t ni Dhin, kä cuɛ jɛ nyɔk kɛ käni kä targɛ̈w Ka-dɛc-bar-ni-ya wä amäni Ɣɛdh-ron kä cuɛ räth A-dar kä cuɛ jɛ rieet kɛ Kar-kä. 
4
Kä cuɛ rët kɛ Adh-mon wä amäni waŋ in te kä I-jëp, kä cu ke̱kdɛ ben pɛn ni Bar in Bo̱r in te kam wi̱i̱ni. Nɛmɛ cua jɛn ke̱y rööl Juda in lot ni kui̱c targɛ̈w.
5
Kä ke̱y in lot ni käny cäŋ ɛ Bar in Wac wëë pi̱em ni ŋɛpni Jɔr-dɛn. Kä ke̱y peek in lot ni kui̱c kayŋua̱a̱k cuɛ jɛ ka̱n ni thok Bar ɛmɔ wi̱i̱ tuɔ̱ɔ̱ŋ Jɔr-dɛn. 
6
Kä cuɛ räth ni Beth-ɔg-la kä cuɛ ret kɛ kui̱c kayŋua̱a̱k Beth-ä-ra-ba kä cuɛ jɛ wä pi̱em ni pääm këth gatdä Rɛ-u-ben ni Bo-an, 
7
kä cuɛ räth ni ke̱th Dɛ-bir kueer in cɔal i̱ ta̱p A-kor kä cuɛ rɔ rieet kui̱c kayŋua̱a̱k lotdä Gil-gal in caar rɔ kɛ thör Ä-du-mim in te kä targɛ̈w täpä indaan. Kä cuɛ räth kä cuɛ wä ni löli Een-cɛ-mɛc kä cuɛ pal ni raar kä Een-ro-gel. 
8
Kä cuɛ jɛ nyɔk kɛ löth ni täpä kueer gatdä I-nɔm wëë pi̱em gekä Yɛ-buth kä targɛ̈w, nɔmɔ ɛ Jɛ-ru-tha-lɛm. Kä cu ke̱y rɔ nyɔk kɛ jiɛn kä cuɛ wä ni wi̱i̱ pa̱a̱m in gɛɛw rɔ kɛ ta̱p kueer I-nɔm kui̱c konyä ca̱ŋ känɛ ni bikä tuɔ̱ɔ̱ŋ täpä kueer kayŋua̱a̱k. 
9
Kä cuɛ jɛ nyɔk kɛ käni niɛ wi̱i̱ pa̱a̱m wëë yiath ni löli Nɛ-po-ta kä wä ni raar rɛy cieeŋni tin thie̱e̱k kɛ päm Ɛp-rɔn. Ɛn wani cuɛ rɔ riet ni Bääla in la Kir-yath-ya-rim. 
10
Kä cuɛ jɛ nyɔk kɛ löth kä kony cäŋ Bääla wëë yiath ni rööl päämni Ɛ-dɔm kä cuɛ jɛ reet kɛ gëk pa̱a̱m Ya-rim min la Kɛ-tha-lon kui̱c kayŋua̱a̱k kä cuɛ räth ni Beth-cɛ-mɛc kä cuɛ pal kɛ Tim-naa, 
11
kä cuɛ amäni gëk Ɛk-ron kui̱c kayŋua̱a̱k kä palɛ ni Cik-ron kä räthɛ ni pääm Bääla kä rɛtdɛ jɛ ni Yab-neel. Kä cuɛ pëk këth ɛmɔ wä pi̱em ni Bar in Bo̱r in te kam wi̱i̱ni. 
12
Cu ke̱ydɛ in lot ni kony cäŋ cua Bar in Bo̱r in te kam wi̱i̱ni taŋdɛ. Nɛmɛ ɛ jɛn pëk këth rööl ëë yiɛɛth rɔ kɛ thuk duëli gan Juda.
Käni Ka-leb kɛ Ɣɛb-ron kɛnɛ Dɛ-bir
13
Ɛn wa̱nɔ, ce̱tnikɛ mëë ci Kuoth Nhial ɛ la̱r jɛ, cu Jɔ-cua ram kɛl rɛy gan Juda mi cɔal i̱ Ka-leb gat wutdä mi cɔal i̱ Yɛ-pö-nɛ tëm gua̱a̱th ni Kir-yath-ar-bä
15:13 
Kir-yath 
 (see 14:15).
, in la Ɣɛb-ron (Ar-bä min mɔ gua̱n Ä-nak). 
14
Cu Ka-leb gaat Ä-nak da̱ŋ diɔ̱k ni Ce-cay kɛnɛ Ä-ɣi-man kɛ Tal-may joc. 
15
Cuɛ lɛni räth kä ji̱ dhɔaar in cɔal i̱ Dɛ-bir kä ciöt Dɛ-bir ni wen ɛ Kir-yath-the-pɛr. 
16
Kä cu Ka-leb ku wee i̱, “Niɛ ram in bi Kir-yath-the-pɛr luäŋ kɛ käp ko̱r kä bɛ jɛ ka̱p ɣä bä ka̱m nyaadä ni Ak-thaa”. 
17
Kä cu Ɔ-thi-nel in la gat däman Ka-leb ni Kɛ-nadh ɛ ka̱n kä cu gua̱nlendɛ nyaadɛ ni Ak-thaa thöp jɛ kɛ kuen. 
18
Kä nɛ̈nɛ jɛ kɛ cäŋ kuen, cu Ɔ-thi-nel ciɛkdɛ com kɛ ɣöö bɛ gua̱n thieec ni kak. Kä min känyɛ piny jɔk muɔ̱lɛ cu gua̱n ɛ thi̱ec i̱ ɛ mal jɔk? 
19
Kä cuɛ jɛ loc i̱, “Mal ɣä ni lät kä gɔɔy kɛ ɣöö ji̱n ci ɣä la̱th ro̱o̱l Nɛ-gɛb. Kɛ kui̱ ɛmɔ bi ɣä moc löli pi̱i̱ni.” Kä cu gua̱n löli tin te täpni kɛ tin te loyni thöp jɛ.
20
Nɛmɛ ɛ jɛn pëk rööl ëë yiɛɛth rɔ kɛ do̱r gan Juda jɛn mun ëë ca ŋun kɛ kui̱ thukni duëlikiɛn. 
21
Kɛn rɛ̈k diaal tëë te peek këth rööl döör gan Juda thie̱e̱kɛ nikɛ ro̱l Ɛ-dɔm kui̱c targɛ̈w kɛ kɛn Kɛ̈b-dhel kɛ E-dɛr kɛnɛ Ya-gur 
22
kɛ Kina kɛnɛ Dhi-mo-na kɛ Adh-a-dha 
23
kɛ Kɛ-dɛc kɛ Ɣa-dhor kɛnɛ Ith-nan, 
24
Dhip kɛ Tɛ-lɛm kɛnɛ Baa-loth 
25
kɛ Ɣa-dhor-ä-dha-ta kä Kɛ-ri-yoth-ɛdh-rɔn ɛ Ɣa-dhor 
26
Ä-mam kɛ Cɛmä kɛnɛ Mo-la-dha 
27
kɛ Ä-dhar-ga-da kɛnɛ Ɛc-mon kɛ Beth-pa-lɛt 
28
kɛ Ä-dhar-caal kɛnɛ Ber-cɛ-ba kɛ Bidh-yoth-ya, 
29
Bääla kɛnɛ I-yim kɛ A-dhɛm 
30
kɛ Ɛl-to-lad kɛnɛ Kɛ-thil kɛ Ɣɔr-ma 
31
kɛ Than-tha-na 
32
kɛ Lɛ-booth kɛnɛ Cil-kim kɛ A-yin kɛnɛ Ri-mon. Matdiɛn diaal kɛ rɛ̈k ti jiɛn rɛw wi̱cdiɛn bäŋuan kɛɛl kɛ dho̱rkiɛn.
33
Täämɛ rɛ̈k diaal tëë te thäri päämni kɛ kɛn, Ɛc-tool kɛnɛ Dhɔra kɛ Ac-na 
34
kɛ Dha-no-a kɛnɛ Een-ga-nim kɛ Ta-pu-a kɛnɛ Ee-nam, 
35
Yar-muth kɛ Ä-du-lam kɛnɛ Tho-ko kɛ Ä-dhe-ka 
36
kɛ Cää-ra-yim kɛnɛ Ä-dhi-tha-yim kɛ Gä-de-ra kɛnɛ Gä-dhe-ro-tha-yim, rɛ̈k da̱ŋ wäl ŋuaan kɛɛl kɛ dho̱rkiɛn.
37
Kɛ Dhɛ-nan kɛnɛ Ä-dha-ca kɛ Mig-dal-gad 
38
kɛ Dhil-yan kɛnɛ Midh-pee kɛ Yɔk-theel, 
39
La-kic kɛnɛ Bɔdh-kath kɛ Ɛg-lɔn 
40
kɛ Ka-bon kɛnɛ La-mam kɛ Ki-thɛ-lic 
41
kɛ Gä-dhe-roth, Beth-da-gon kɛnɛ Naamaa kɛ Ma-ke-da, rɛ̈k wäl bäkɛl kɛ dho̱rkiɛn kɛɛl.
42
Te Lib-na thi̱n bä kɛnɛ Ɛ-thɛr kɛ A-can 
43
kɛ Ip-ta kɛnɛ Ac-na kɛ Nɛ-dhib 
44
kɛ Kiila kɛnɛ Ak-dhib kɛ Ma-re-ca, rɛ̈k bäŋuan kɛɛl kɛ dho̱rkiɛn.
45
Tëë kɛ Ɛk-ron kɛɛl kɛ ciëëŋkɛ kɛnɛ dho̱rkɛ, 
46
amäni cieeŋ kɛnɛ dho̱r diaal tëë thie̱e̱k kɛ Ac-dod känɛ ni kä Ɛk-ron wëë pi̱em ni Bar in Bo̱r in te kam wi̱i̱ni.
47
Kɛ jɛn Ac-dod kɛɛl nikɛ ciëëŋkɛ kɛnɛ dho̱rkɛ diaal kɛ Gadha ni kɛɛl kɛ ciëëŋkɛ kɛnɛ dho̱rkɛ diaal wëë yuɔr ni rɛy waŋ I-jëp kɛnɛ Bar in Bo̱r in te kam wi̱i̱ni kɛnɛ gëëkɛ diaal.
48
Kä wuɔ̱thni päämni tëë kɛ Ca-mir kɛnɛ Ya-tir kɛ Tho-ko 
49
kɛ Dhana kɛnɛ Kir-yath-tha-na in la Dɛ-bir 
50
kɛ Ä-nab kɛnɛ Ɛc-tɛ-mo kɛ A-nim 
51
kɛ Go-cɛn kɛnɛ O-lon kɛ Giloo, mat rɛ̈kni da̱ŋ wäl kɛl amäni dho̱rkiɛn.
52
Te Ä-rab thi̱n bä kɛnɛ Dhuma kɛ Ɛ-can 
53
kɛ Ya-nim kɛnɛ Beth-ta-pu-a kɛ Ä-pe-ka 
54
kɛ Ö-mɛ-ta kɛnɛ Kir-yath-ar-bä min la Ɣɛb-ron kɛ Dhi-or, kɛ rɛ̈k bäŋuan kɛɛl kɛ dho̱rkiɛn.
55
Tha̱a̱ŋkiɛn Ma-ɣon kɛnɛ Kar-mɛl kɛ Dhip kɛnɛ Yuta 
56
kɛ Yidh-rɛɛl kɛnɛ Yɔ-kɛ-dham kɛ Dha-no-a, 
57
Ka-yën a thi̱n kɛnɛ Giba kɛ Tim-naa. Rɛ̈k wäl kɛɛl kɛ dho̱rkiɛn.
58
Täämɛ tëë kɛ A-lul kɛnɛ Beth-dhuur kɛ Gɛ-dhor 
59
kɛ Maa-rath kɛnɛ Beth-ä-noth kɛ Ɛl-tɛ-kon tɔ̱ rɛ̈k bäkɛl kɛɛl kɛ dho̱rkiɛn.
60
Kä tëë kɛ Kir-yath-baal (Kir-yath-ya-rim) kɛnɛ Rɛ̈-baa kɛn kɛ rɛ̈k rɛw kɛɛl kɛ dho̱rkiɛn.
61
Täämɛ tin te däär dɔaar ɛ Beth-ä-ra-ba kɛnɛ Mi-din kɛ Thɛ-ka-ka 
62
kɛ Nib-can kɛnɛ rɛk Milɛ kɛ Een-gɛ-di, rɛ̈k bäkɛl kɛ dho̱rkiɛn kɛɛl.
63
Täämɛ kɛ kui̱ ji̱ Yɛ-buth tin la ji̱ Jɛ-ru-tha-lɛm, /ken gaat Juda kɛ luäŋ kɛ tuk, kä cukɛ cu cieŋ kɛɛl kɛ gaat Juda kä Jɛ-ru-tha-lɛm amäni wa̱lɛ.
